Document ID: /roh_data/filtered/Billingualer_Corpus_interleaved-de-rm.jsonl.gz/1243

This is a text translated from German to Rumantsch Grischun.
Aktionsplan gegen Feinstaub wird befürwortet

Die Bündner Regierung begrüsst grundsätzlich den vom Bund vorgeschlagenen Aktionsplan gegen Feinstaub und die damit verbundenen Änderungen der Luftreinhalte-Verordnung. Der Aktionsplan macht deutlich, dass weitere Anstrengungen nötig sind, um die Luftverschmutzung durch gefährlichen Feinstaub zu reduzieren.

Der Aktionsplan zielt darauf ab, Feinstaubemissionen sowie Emissionen von Dieselruss und Russ aus Holzfeuerungen bereits an der Quele zu verringern. Mit den in die Anhörung geschickten Änderungen der Luftreinhalte-Verordnung sollen drei der insgesamt vierzehn Massnahmen des Aktionsplans umgesetzt werden. Für kleinere Holzfeuerungen wird eine Konformitätserklärung mit den Normen der Europäischen Union eingeführt. Im Weiteren müssen grössere Holzfeuerungen schrittweise mit Filtern ausgerüstet werden. Schliesslich wird der allgemeine Staubgrenzwert verschärft, wobei der Grenzwert für Gesamtstaubemissionen aus industriellen und gewerblichen Anlagen um über die Hälfte reduziert werden soll.

Die Regierung begrüsst die angestrebte Minderung der Staubemission von stationären Anlagen grundsätzlich. Die Verschärfung der Staubgrenzwerte bei den grossen Holzfeuerungen und die Einführung einer Konformitätserklärung für Kleinanlagen leisten wichtige Beiträge zur Entlastung der Umwelt. Hingegen befriedigt die vorgeschlagene Regelung für Kleinanlagen noch nicht, hält die Regierung in ihrer Vernehmlassung fest. Gerade bei diesen Anlagen kann nach den neuesten Untersuchungen der Ausstoss von Staub sehr hoch sein. In diesem Bereich sind laut Regierung über die vorliegende Revision hinaus weitere Anstrengungen und technische Innovationen notwendig.

Taschinasbach-Konzession wird auf die Rätia Energie AG übertragen

Die Bündner Regierung hat die Übertragung der Wasserrechtsverleihung der Gemeinden Seewis i.P., Fanas und Grüsch von der Kraftwerk Taschinas AG auf die Rätia Energie AG genehmigt. Die Übertragung der von den Gemeinden am 24. Juni beziehungsweise 7. Juli 1997 erteilten Konzession zur Nutzung des Taschinabaches bedingt Anpassungen im Konzessionsvertrag. Die wichtigste Änderung besteht darin, dass die Konzessionsgemeinden anstelle der ursprünglichen Gesellschaftsbeteiligung ein Energiebezugsrecht zu Jahreskosten erhalten. So haben die Gemeinden Anspruch auf 2.5 Prozent Gratisenergie, was einer durchschnittlichen Leistung von rund 975'000 Kilowattstunden pro Jahr entspricht.

Das ursprüngliche Projekt sah vor, dass die Kraftwerk Taschinas AG zwischen den Gemeinden Seewis i.P., Fanas und Grüsch einerseits sowie der AG Bündner Kraftwerke (heute: Rätia Energie AG) andererseits hätte konstituiert werden sollen. Vorgesehen war eine kapital- und stimmenmässige Beteiligung der Gemeinden an der Kraftwerk Taschinas AG von insgesamt 60 Prozent. An Gemeindeversammlungen im Oktober 2006 beschlossen die drei Gemeinden, dass das Kraftwerk Taschinas nicht durch eine eigens dafür zu gründende Gesellschaft zu realisieren sei, sondern durch die Rätia Energie AG.

Aus Gemeinden und Regionen

- Felsberg: Die an der Urnenabstimmung der Gemeinde Felsberg vom 26. November 2006 beschlossene Teilrevision der Gemeindeverfassung wird genehmigt.

- Donat: Die an der Gemeindeversammlung der Gemeinde Donat vom 25. August 2006 beschlossene Teilrevision der Gemeindeverfassung wird genehmigt.

- Organizzazione Regionale della Calanca: Die Regierung hat die Statuten der "Organizzazione Regionale della Calanca" (ORC) genehmigt. Dadurch erlangt der Regionalverband ORC das Recht der Persönlichkeit.

- Ardez, Guarda, Lavin, Susch, Zernez: Das Organisationsstatut des "Consorzi da scoula dals cumüns d'Ardez, Guarda, Lavin, Susch e Zernez" wird genehmigt.

- Regionaler Richtplan Radweg Prättigau: Der vom Regionalverband Pro Prättigau am 18. Mai 2006 beschlossene regionale Richtplan Radweg Prättigau wird genehmigt und für die Behörden des Kantons Graubünden als verbindlich erklärt.

Kantonsbeiträge an verschiedene Institutionen

- Ausstellung "Expressionismus aus den Bergen": Die Ausstellung "Expressionismus aus den Bergen", die vom 15. Februar bis 25. Mai 2008 im Bündner Kunstmuseum und vorher im Kunstmuseum Bern und im Museum von Groningen (NL) zu sehen sein wird, wird mit einem Beitrag von 50'000 Franken unterstützt.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 01.02.2007

Il plan d'acziun cunter la pulvra fina vegn beneventà

La regenza grischuna beneventa da princip il plan d'acziun che vegn proponì da la confederaziun cunter la pulvra fina sco er las midadas da l'ordinaziun per mantegnair l'aria pura ch'èn colliadas cun quai. Il plan d'acziun mussa ch'i basegna ulteriurs sforzs per reducir l'impestaziun da l'aria che vegn chaschunada tras la pulvra fina privlusa.

Il plan d'acziun ha la finamira da sminuir gia a la funntauna emissiuns da pulvra fina, da fulin da diesel e da fulin da stgaudaments da laina. Tras las midadas da l'ordinaziun per mantegnair l'aria pura ch'èn vegnidas tramessas en consultaziun duain vegnir realisadas trais da las totalmain 14 mesiras dal plan d'acziun. Per stgaudaments da laina pli pitschens vegn introducida ina decleraziun da confurmitad areguard las normas da l'uniun europeica. Stgaudaments da laina pli gronds ston plinavant vegnir provedids pass per pass cun filters. La finala vegn sbassada la limita generala da pulvra. La limita per emissiuns totalas da pulvra or da stabiliments industrials e commerzials duai vegnir reducida en quest connex per passa la mesadad.

La regenza beneventa da princip ch'igl è vegnì prendì en mira da reducir l'emissiun da pulvra da stabiliments staziunars. Cun sbassar las limitas da pulvra tar gronds stgaudaments da laina e cun introducir ina decleraziun da confurmitad per stabiliments pitschens vegnan prestadas contribuziuns impurtantas per distgargiar l'ambient. La regulaziun che vegn proponida per stabiliments pitschens na cuntenta percunter betg anc, menziunescha la regenza en sia consultaziun. Tenor las retschertgas las pli novas po l'emissiun esser fitg gronda gist tar quests stabiliments. Segund la regenza basegni en quest sectur - ultra da la revisiun qua avant maun - sforzs supplementars ed innovaziuns tecnicas.

La concessiun da l'aual da Taschinas vegn transferida sin la Rezia energia SA

La regenza grischuna ha approvà il transferiment da la concessiun dal dretg da las auas da las vischnancas da Seewis, da Fanas e da Grüsch, e quai da l'ovra electrica Taschinas SA sin la Rezia energia SA. Tras il transferiment da la concessiun - che las vischnancas avevan dà ils 24 da zercladur respectivamain ils 7 da fanadur 1997 per utilisar l'aual da Taschinas - sto vegnir adattà il contract da concessiun. La midada la pli impurtanta è quella che las vischnancas concessiunaras survegnan - empè da la participaziun a la societad sco fin ussa - in dretg da retrair energia per custs annuals. Uschia han las vischnancas il dretg sin 2,5 pertschient energia gratuita, quai che correspunda ad ina prestaziun media da var 975'000 uras kilowat per onn.

Il project oriund preveseva da constituir l'ovra electrica Taschinas SA tranter las vischnancas da Seewis, da Fanas e da Grüsch d'ina vart e las ovras electricas grischunas SA (oz: Rezia energia SA) da l'autra vart. Igl era previs che las vischnancas sa participeschian a l'ovra electrica Taschinas SA cun ina participaziun da chapital e da vuschs da totalmain 60 pertschient. A chaschun da las radunanzas communalas da l'october 2006 han las trais vischnancas concludì che l'ovra electrica Taschinas SA na duaja betg vegnir realisada tras ina societad che stoppia vegnir fundada aposta per quest intent, mabain tras la Rezia energia SA.

Da vischnancas e da regiuns

- Favugn: La revisiun parziala da la constituziun communala da la vischnanca da Favugn, ch'è vegnida concludida a la votaziun a l'urna dals 26 da november 2006, vegn approvada.

- Donat: La revisiun parziala da la constituziun communala da la vischnanca da Donat, ch'è vegnida concludida da la radunanza communala ils 25 d'avust 2006, vegn approvada.

- Organisaziun regiunala da la Calanca: La regenza ha approvà ils statuts da l'organisaziun regiunala da la Calanca (ORC). Uschia survegn la corporaziun regiunala ORC la persunalitad giuridica.

- Ardez, Guarda, Lavin, Susch, Zernez: Il statut d'organisaziun dal consorzi da scola da las vischnancas d'Ardez, da Guarda, da Lavin, da Susch e da Zernez vegn approvà.

- Plan directiv regiunal per la via da velos dal Partenz: Il plan directiv regiunal per la via da velos dal Partenz, ch'era vegnì concludì da la corporaziun regiunala pro Partenz ils 18 da matg 2006, vegn approvà e vegn declerà sco liant per las autoritads dal chantun Grischun.

Contribuziuns chantunalas a differentas instituziuns

- Exposiziun "Expressiunissem da las muntognas": L'exposiziun "Expressiunissem da las muntognas" vegn sustegnida cun ina contribuziun da 50'000 francs. Questa exposiziun ha lieu dals 15 da favrer fin ils 25 da matg 2008 en il museum d'art dal Grischun ed avant en il museum d'art a Berna sco er en il museum da Groningen (NL).

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 01.02.2007